На сходзе адбывалося абмеркаванне і зацвярджэнне справаздач, зменаў у Статуце, выбары старшыні Брацтва, Дзейснай Рады, Рэвізійнай камісіі. Старшынёй Брацтва на новы тэрмін абраны Мікалай Матрунчык, намеснікам Георгій Гаховіч. З улікам выказаных прапаноў старшыня абвясціў канцэпцыю далейшага развіцця Брацтва, акрэсліў мэты і задачы на будучыню. У канцы заключнага пасяджэння быў прыняты Зварот Брацтва да грамадскасці Беларусі. Сход завяршыўся канцэртам фальклорнага гурта “Ветах”.